Pa en seuns op Malmesbury-plaas aangeval | Netwerk24
Beloning van R100 000 uitgeloof ná moord op polisieman
Die Wes-Kaapse polisie het ’n beloning van R100 000 uitgeloof ná die moord op ’n polisieman van Mitchells Plain.
‘Finish hulle’, toe sterf man en 3 kinders in wendyhuis
Hulle het die deur van die wendyhuis wat agter in ’n erf by Northmead-hof, Clarke-landgoed, Elsiesrivier staan, afgeskop en lukraak begin skiet.
Seun (14) vas ná moord op pa
’n Seun (14) is Dinsdagaand in Delft, Kaapstad, in hegtenis geneem nadat hy na bewering sy pa met ’n skerp voorwerp doodgesteek het.
Vroue-jokkies ‘welkom’ by Saudi Cup
Vroue-jokkies word aangemoedig om in ’n nuwe perdewedren in Saoedi-Arabië mee te ding.
Rassie fluister ook in Franse blaser se oor
Óók Rassie Erasmus het die blaser in Saterdag se Wêreldbeker-groepwedstryd in Jokohama, Jérôme Garcès, Woensdag daaraan herinner dat die gaping tussen die All Blacks en die res van die spanne die afgelope tyd baie gekrimp het.
Dís wat Rassie trots maak voor All Black-toets
Niks maak Rassie Erasmus trotser as die wete dat albei spanne in Saterdag se Wêreldbeker-toets in Jokohama, die Springbokke en die All Blacks, ’n gelyke kans staan om ’n oorwinning te behaal nie.
Banktakke nog lank met ons, meen Nedbank
Digitaal mag dalk die gonswoord wees wanneer daar deesdae na bankdienste verwys word. Dit beteken egter nog lank nie banke gaan gou al hul takke se deure sluit nie.
5G is hier! Maar net in dié stede
Suid-Afrika se eerste kommersiële 5G-netwerk is aktief, maar net in sekere dele van Pretoria en Johannesburg.
Hoor in jou taal oor NGV, uit die perd se bek
Die departement van gesondheid het ’n pamflet in al elf amptelike tale oor die NGV uitgereik.
Deur Ané van Zyl 18 Augustus 2019 15:24
Ses verdagtes is Saterdagaand in hegtenis geneem ná ’n plaasaanval naby Malmesbury nadat boere in die omgewing, vrywilligers en die Malmesbury-polisie saamgewerk het om paaie af te sper.
Minstens sewe gemeenskapsveiligheidgroepe betrokke in die operasie om die verdagtes te vang.
Sewe gewapendes het twee broers, onderskeidelik 17 en 20 jaar oud, en hul pa Saterdagaand omstreeks 19:45 by hul huis op die plaas Droëvlei gekonfronteer en aangeval, sê lt.kol. André Traut, polisiewoordvoerder, in ’n verklaring.
“Ná die aanranding het hulle met van die gesin se eiendom gevlug.
“Sowat 3 km van die misdaadtoneel is ses van die sewe verdagtes deur die polisie in hegtenis geneem. Hulle is tussen 23 en 27 jaar oud. Die sewende verdagte word nog gesoek.”
Hulle sal in die landdroshof op Malmesbury verskyn.
Die slagoffers is op Facebook geïdentifiseer as Robert, Gideon (17) en Joshua (20) Post. Robert het Sondag gesê hy wil eerder nie uitwei oor Saterdagaand se gebeure nie omdat die saak nou in die hof gaan voorkom.
Hy het wel bevestig dat hy en sy seuns net ligte beserings opgedoen het en dat die polisie tot Sondagmiddag op die toneel was om die verdagtes se spore te volg.
Luidens ’n verklaring van Fanie Hattingh, hoof van die Klapmuts-buurtwag, was mense van minstens sewe gemeenskapsveiligheidgroepe betrokke in die operasie om die verdagtes te vang.
Wat die Wes-Kaap betref, is daar vanjaar ’n definitiewe toename in aanvalle in vergelyking met vorige jare.
“Meer as 50 bakkies, meer as 10 voertuie met gewapende veiligheidsbeamptes, asook die polisie, was betrokke. “Omstreeks 20:30 het die polisie ’n verdagte voertuig op die R304 en R312-kruising voorgekeer en die insittendes ondervra,” lui die verklaring.
“Ses moontlike verdagtes was in een voertuig. Daarna is hulle geïdentifiseer as mans wat op die toneel was en gearresteer.”
Hattingh het almal bedank wat by die operasie betrokke was en hulle gelukgewens omdat die verdagtes aangekeer is.
Ook Ian Cameron, AfriForum se hoof van gemeenskapsveiligheid, het almal wat betrokke was, gelukgewens met hul sukses ná die voorval.
“Ek dink wat ons nou moet doen, is om proaktief te wees en seker maak daar is samewerking tussen boere in die omgewing en die polisie.”
Cameron sê dié aanval is een van drie plaasaanvalle die naweek in die land. Die ander was by Bela-Bela, Limpopo, waar ’n boer en plaaswerker vermoor is, en by Hekpoort, Gauteng, waarin minstens een slagoffer erge brandwonde opgedoen het.
“Wat die Wes-Kaap betref, is daar vanjaar ’n definitiewe toename in aanvalle in vergelyking met vorige jare. Ons is bewus van 25 aanvalle en vier voorvalle waar moord vanjaar gepleeg is,” sê Cameron.
Die toename in die vlak van geweld en die getal aanvallers wat aan aanvalle deelneem, is kommerwekkend, sê hy.
“Ons het ook gesien dat die aanvalle, veral die geweldadige aanvalle, in die Stellenbosch en die Paarl-omgewing plaasvind. Verlede jaar het ons dit meer in Vredendal se rigting gesien, so dit is asof daar ’n verskuiwing nader aan Kaapstad is,” sê Cameron.
Meer oor: Wes-Kaap | Plaasaanval | Verdagtes Aangekeer
DIEPTEARTIKEL: Trauma ná aanval: ‘Ons boere is kamma stérk’
Louis Trichardt-moord: Vrou dood voor sy verhoor is
Kaithlyn Wilson (5) se moordenaar kry lewenslank
Familie ‘in die donker’ oor vrou se dood by vakansieoord